open-index/open-wikipedia-markdown huggingface dataset:
Ice-T

**Tracy Marrow**, poznatiji pod pseudonimom **Ice-T** (Newark, 16. veljače 1958.), američki reper, rock glazbenik, pisac i glumac. Jedna je od najznačajnijih rap figura sa Zapadne obale SAD-a.

Rodio se u Newarku, država New Jersey. Otac Solomon i majka Alice umrli su dok je bio mlad, pa se preselio u Kaliforniju. Došavši na ulicu, svidio mu se život na njoj , pa se pridružio zloglasnoj bandi Crips. Još u srednjoj školi dobio je kćer, kojoj je dao ime Letesha. U srednjoj školi često je slagao rap stihove i pjevao kolegama. Nakon što je završio srednju, otišao je u američku vojsku, ali mu se to iskustvo nije nimalo svidjelo.

Izdao je niz albuma, a pjesme su mu povezane sa političkom situacijom u SAD-u. Svoj pseudonim uzeo je jer je na njega utjecao Iceberg Slim, zloglasni gangster. Ice-T bio je kradljivac dragulja, a kasnije i svodnik (u svojim danima na ulici). Prometna nesreća označilča je prekretnicu u njegovom životu, pa se odrekao uličnog načina života.

Glumi od 1984. godine, a dosad je snimio 27 filmova, te je radio i na televiziji. Od 2000. godine glumi u seriji *[[Zakon i red: Odjel za žrtve]]*. Njegov lik zove se Odafin Tutuola.

Osim Leteshe ima i sina koji se zove Tracy Marrow, Jr, a 2004. godine oženio se Nicole Austin.

## Diskografija

* *[[Rhyme Pays]]* (1987.)
* *[[Power (album)|Power]]* (1988.)
* *[[The Iceberg/Freedom of Speech...Just Watch What You Say]]* (1989.)
* *[[O.G. Original Gangster]]* (1991.)
* *[[Home Invasion (album)|Home Invasion]]* (1993.)
* *[[VI - Return of the Real]]* (1996.)
* *[[The Seventh Deadly Sin]]* (1999.)
* *[[Gangsta Rap (album)|Gangsta Rap]]* (2006.)

## Filmografija

## Vanjske veze

* Službena stranica 
* Ice-T na Twitteru
* Ice-T na Internet Movie Databaseu
894.

__NOTOC__
Godina **894.** (**[[rimske brojke|DCCCXCIV]]**) bila je redovna godina koja počinje u utorak u julijanskom kalendaru. 

## Događaji

* Northumbrijanci i Istočni Angli se zaklinju na vjernost zapadnosaksonskom kralju Alfredu Velikom, ali odmah nakon toga krše zakletvu i napadaju jugozapad Engleske.
* Mojmír II nakon smrti svog oca Svatopluka I postaje kralj Velike Moravske.
* Bizantinci sklapaju savez sa Mađarima protiv Bugarske, čime je zaustavljen bizantski napad na Mađare; odmah nakon toga Bizant sklapa savez sa Bugarima. 
* Japanski car Uda naređuje da se prekinu trgovačke veze sa Kino, odnosno obustave službena izaslanstva u Kinu.


## Rođenja

* Kraljica Emma od Francuske (u. 934)

## Smrti

* Velikomoravski kralj Svatopluk I 

## Reference
Mojmír II

**Mojmir II** (; ? - 906?) bio je posljednji kralj Velike Moravske, koji je vladao od 894. do svoje smrti.

Bio je sin kralja Svatopluka I i godine 894. je naslijedio njegovo prijestolje. Istovremeno je Kneževina Nitra dana kao apanaža njegovom bratu Svatopluku II. To je iskoristio istočnofranački kralj Arnulf Karantanski kako bi Svatopluka potakao da 895. digne ustanak protiv brata. Građanski rat, ali i napadi Mađara sa istoka, značajno su oslabili Veliku Moravsku, koja je odmah počela gubiti teritorije - 894. je Istočnim Francima morala biti predana od Mađara opustošena Balatonska kneževina, a 895. se od Velike Moravske odvojila Češka i postala istočnofranački vazal. Godine 897. je isto učinila i Lužica. U međuvremenu su se godine 896. u Panonskoj nizini Mađari trajno naselili. 

Nakon početnih neuspjeha je Mojmir privremeno uspio konsolidirati svoju vlast. Godine 898. je pozvao papu da mu pošalje nove svećenike, kako bi suzbio uticaj bavarskih svećenika. Iste je godine uspio poraziti i zarobiti Svatopluka II, iako je on uspio pobjeći i zarobljeništva u Njemačku. Oko godine 900. je zajedno sa Mađarima sklopio savez i napadao Bavarsku. Zbog toga su Istočni Franci godine 901. sklopili savez sa Mojmirom, a on se također pomirio sa bratom. 902. i 906. je odbio mađarske napade, a 904. čak pomagao Bavarcima. 

Kada je Mojmir umro nije zabilježeno. Međutim, s obzirom da se ne spominje u zapisima koji opisuju veliki bavarski poraz od Mađara u bitci kod Bratislave 907. godine, pretpostavlja se da je umro te ili prethodne godine. Njegova država se već tada ili neposredno kasnije raspala. Najveći dio teritorija su podijelili Mađari i novostvorena Kraljevina Češka. U planinama, koje se nalaze u današnjoj Slovačkoj su nekoliko decenija kasnije vladali nezavisni vladari.
Japanske misije u carsku Kinu

**Japanske misije u carsku KInu** su bile diplomatske misije koje je u ranom srednjem vijeku (odnosno periodima Asuka, Nara i Heian) japanski car, odnosno njegova vlada slao u tadašnje Kinesko Carstvo. Misije koje se mogu potvrditi i iz japanskih i iz kineskih izvora se obično smještaju u period između 600. i 894. Njihovi članovi su bili pripadnici japanske aristokracije (*[[kuge]]*) i budistički svećenici.

Te su misije imale veliku važnost za japansku historiju prije svega zato što su njihovi članovi nastojali svoj boravak u Kini iskoristiti da bi se što bolje upoznali s kineskom kulturom, ali i političkim sistemom i tehnološkim dostignućima. Zahvaljujući njima su se iz Kine u Japan prenijele nove budističke škole među kojima se posebno ističe Zen.

Japanska izaslanstva su, pak, opisana u kineskim službenim spisima, iako iz sinocentričke perspektive, odnosno u njima su se japanski izaslanici prikazivali kao predstavnici vazala kineskog cara, a Japan kao kineska tributarna država. Prva japanska misija koja je potvrđena u kineskim izvorima datira iz vremena dinastije Sui, a prije toga je 605. car Yang od Suija poslao službeno pismo na japanski dvor. Japanske misije su se intenzivirale za vrijeme reformatorski orijentiranog princa Shotokua početkom 7. vijeka, a poseban zamah dobile nakon uspostave dinastije Tang u Kini. 

Do kraja japanskih misija je došlo godine 894. iz razloga koji nisu u potpunosti razjašnjeni. Car Uda ih je obustavio na savjet svog dvorjanina Sugawara Michizanea; tradicionalno se smatra da je razlog za to bilo slabljenje dinastije Tang, dok dio historičara smatra da je Michizane, koji je trebao biti član sljedećeg izaslanstva, nastojao izbjeći sramotu vlastitog nepoznavanja kineskog jezika.

U svakom slučaju, misije u Kinu su obustavljene sve vremena dinastije Ming u 14. vijeku. Nakon toga su se diplomatski odnosi Japana i Kine vodili posredovanjem Kraljevina Ryukyu.

## Vanjske veze
* 中日交渉史料目録
Six Days, Seven Nights

***Six Days Seven Nights*** (doslovno ***Šest dana, sedam noći***) je američki pustolovni film snimljen 1998. u režiji Ivana Reitmana. Radnja je smještena na Južni Pacifik gdje njujorška modna novinarka (čiji lik tumači Anne Heche) zajedno sa sredovječnim pilotom (čiji lik tumači Harrison Ford) preživi pad na usamljeni otok, te se mora priviknuti na njegovo društvo prije nego što oboje smisle način kako da se vrate u civilizaciju.

Film je imao mlake kritike, a predstavljao je i relativni komercijalni podbačaj. Često se to tumači kao posljedica vijesti o outiranju Anne Heche kao lezbijke neposredno pred premijeru, zbog čega je publika njen lik jednostvno nije mogla prihvatiti kao heteroseksualnu partnericu lika koga tumači Ford.

## Reference

## Vanjske veze
* 
*
Emma od Francuske

**Emma od Francuske** (; 894 - 2. novembar 934) bila je zapadnofranačka (francuska) kraljica, odnosno supruga kralja Rudolfa. Bila je kćer prethodnog kralja Roberta I i Béatrice od Vermandoisa. Za Rudolfa se udala 921. dok je on još bio vojvoda od Burgundije. Kraljicom je postala nakon što joj je muž okrunjen 13. jula 923. S njim je imala sina koji nije preživio djetinjstvo. Bila je prilično politički aktivna i mužu pomogla ugušiti ustanke vazala.
Jason Isaacs

**Džejson Ajzaks** (, rođen 6. juna 1963) je engleski glumac rođen u Liverpulu, poznat po ulozi antagoniste Lucijusa Melfoja (*Lucius Malfoy*) u filmovima o *[[Hari Poter (filmovi)|Hariju Poteru]]*, svirepog pukovnika Vilijama Tavingtona (*William Tavington*) u filmu *[[Patriota (film iz 2000)|Patriota]]* i doživotnog kriminalca Majkla Kafija (*Michael Caffee*) u internacionalno emitovanoj američkoj TV seriji *[[Brotherhood (serija)|Brotherhood]]*.

## Reference

## Vanjske veze
* .
White Men Can't Jump

***White Men Can't Jump*** je američki igrani film snimljen 1992. u režiji Rona Sheltona. Po žanru je sportska komedija, a radnja mu je smještena u milje uličnih košarkaša. Protagonisti su crni košarkaš Sidney Dane (koga glumi Wesley Snipes) i bijeli košarkaš Billy Hoyle (koga glumi Woody Harrelson), a koji se udruže u tim koji koristi predrasude svojih eksluzivno crnih suparnika o Billyjevom nedostatku košarkaških sposobnosti.

Film je doživio izuzetan uspjeh, i bio jedan od najgledanijih i najhvaljenijih holivudskih ostvarenja 1992. godine. Harrelson i Snipes su kao tandem nastojali uspjeh ponoviti nastupom u filmu *[[Money Train]]*, ali s poraznim rezultatima.

U Hrvatskoj je distribuiran pod naslovom ***Veliki hakleri***, a u Srbiji pod naslovom ***Belci ne umeju da skaču***.

## Uloge

## Izvori

## Vanjske veze

* 
* http://www.rottentomatoes.com/m/white_men_cant_jump/
Passenger 57

***Passenger 57*** (preveden kao ***Putnik 57***) je američki akcioni film snimljen 1992. u režiji Kevina Hooksa. Protagonist je stručnjak za sigurnost (koga glumi Wesley Snipes) koji sticajem okolnosti na svoj novi posao leti u avionu koga otme teroristička banda, nastojeći osloboditi svog okrutnog vođu (koga glumi Bruce Payne). Usprkos loših kritika, koji su zamjerali preveliku sličnost sa filmom *[[Umri muški]]*, film je imao solidan komercijalni uspjeh i od Snipesa napravio punokrvnu akcionu zvijezdu koja može sama "nositi" holivudski film.

## Uloge

## Izvori

## Vanjske veze
* 
* 
*
Izlazeće sunce

**Izlazeće sunce** () može označavati:

* Zemlja izlazećeg sunca, jedan od naziva za Japan;
* *[[The Rising Sun]]: The Decline and Fall of the Japanese Empire, 1936–1945*, historijska knjiga čiji je autor John Toland;
* Rising Sun (roman), čiji je autor Michael Chricton;
** Rising Sun (film), igrani film iz 1992. temeljen na romanu.

### Videti jos

* Rajzig San
Rising Sun (film)

***Rising Sun*** (preveden kao ***Izlazeće sunce***) je američki igrani film snimljen 1993. u režiji Philipa Kaufmana. Radnja se temelji na istoimenom romanu Michaela Crichtona i prikazuje dvojicu losanđeleskih policijskih detektiva (koje glume Wesley Snipes i Sean Connery) kako pokušavaju rasvijetliti ubistvo elitne prostitutke u sjedištu američke filijale moćne japanske korporacije, suočavajući se pri tome sa mnogim preprekama i postavši upetljani u intrige među japanskim poslovnim krugovima koji sve više kontroliraju američku politiku.

Iako je uglavnom bio lišen optužbi za rasizam i japanofobiju koje su upućene književnom predlošju, Rising Sun je dobio uglavnom loše kritike.

## Uloge

## Reference

## Vanjske veze
* 
* *[http://movies.yahoo.com/shop?d=hv&id=1800192012&cf=info Rising Sun]* at Yahoo! Movies
* 
* 
*
Money Train

***Money Train*** (preveden kao **Vlak pun love**, odnosno **Voz pun love**) je američki igrani film snimljen 1995. u režiji Josepha Rubena. Po žanru je akciona komedija, a protagonisti - koje glume Wesley Snipes i Woody Harrelson - dva njujorška policajca zaposlena u podzemnoj željeznici koji, suočeni s financijskim problemima, odlučuju opljačkati vlak koji prenosi novac od plaćenih karata.

Film je doživio porazne kritike i porazne rezultate na kino-blagajnama.

## Uloge

## Reference

## Vanjske veze
* 
* Movie stills
U.S. Marshals (film)

***U.S. Marshals*** je američki akcioni film snimljen 1998. u režiji Stuarta Bairda. Predstavlja nastavak popularnog filma *[[Fugitive (1993 film)|Fugitive]]*, iako se u njemu ne pojavljuje njegov protagonist dr. Richard Kimble; umjesto toga je novi protagonist nekadašnji Kimbleov progonitelj, odnosno federalni šerif Samuel Gerard (koga ponovno glumi Tommy Lee Jones), a radnja prikazuje njegove napore da uhvati federalnog bjegunca (čiji lik tumači Wesley Snipes).

Film je dobio uglavnom negativne kritike.

U Hrvatskoj je prikazan pod naslovom ***Čuvari zakona***, a u Srbiji pod naslovom ***Lovci na begunce***.

## Uloge

## Izvori

## Vanjske veze
*
*
*
*
*
Vanilla Sky

***Vanilla Sky*** (preveden kao ***Nebo boje vanile*** ili ***Nebo boje vanilije***) je američki igrani film snimljen 2001. u režiji Camerona Crowea. Po žanru je science fiction psihološki triler i predstavlja remake španskog filma *[[Abre los ojos]]* iz 1997. u kome je Penelope Cruz tumačila istu ulogu koju tumači i u ovom filmu. Protagonist je bogati njujorški nasljednik (koga glumi Tom Cruise) čiji lik počinje gubiti osjećaj za stvarnost nakon što preživi strahovitu prometnu nesreću koju je namjerno skrivila njegova bivša djevojka (čiji lik tumači Cameron Diaz).

Film je imao solidne komercijalne rezultate, ali je uglavnom dobio porazne kritike.

## Uloge
* Tom Kruz ... Dejvin Ejms
* Penelope Kruz ... Sofija Serano
* Kameron Dijaz... Džulijana Džuli Džijani
* Kurt Rasel ... dr Kertis Makejb
* Džejson Li ... Brajan Šelbi
* Noa Tejlor ... Edmund Ventura
* Timoti Spal ... Tomas Tip
* Tilda Svinton... Rebeka Dirborn
* Majkl Šanon ... Aron
* Delejna Mičel ... Dejvidova asistentkinja
* Šalom Harlou ... Kolin
* Una Hart ... Linet
* Ivana Miličević... Ema
* Džoni Galeki ... Piter Braun
* Džejmi Vilens ... Džejmi Berliner

## Reference

## Vanjske veze
* Eyes and Ears for Vanilla Sky  at Cameron Crowe's Official website
* 
* 
* 
* 
* The "secrets" of the film, from the Internet Archive copy of a fan's now-offline website
Days of Thunder

***Days of Thunder*** (preveden kao ***Dani groma***) je američki sportski akcioni film snimljen 1990. u režiji Tonyja Scotta. Protagonist je mladi auto-trkač (čiji lik tumači Tom Cruise) koga uključe u trkački tim koji se natječe u NASCAR-ovim utrkama.

Kritike filma su uglavnom bile loše, smatrajući da producenti, režiser i glavni glumac bespotrebno i umjetno ponavljaju priču *[[Top Gun]]a*. Usprkos toga, imao je solidan uspjeh. Široj publici je poznat i po tome što su u njemu prvi put zajedno nastupili Cruise i Nicole Kidman, koji će kasnije postati holivudski superpar 1990-ih.

## Uloge

## Reference

## Vanjske veze

* 
* 
* 
* 
* Movie stills
Legend (film)

***Legend*** (preveden kao ***Legenda***) je britansko-američki fantasy film snimljen 1985. u režiji Ridleya Scotta. Radnja mu je smještena u vrijeme bajki kada usamljeni šumski mladić (koga tumači Tom Cruise) mora spasiti princezu (čiji lik tumači Mia Sara) od Gospodara tame (čiji lik tumači Tim Curry).

Iako je doživio komercijalni neuspjeh, film je hvaljen zbog Scottovog truda da stvori neobični svijet bajki. Kasnije je stekao svojevrsni kult-status.

## Uloge

## Reference

## Vanjske veze
* 
* 
* Ridley Scott's LEGEND FAQ
* LA Weekly interview with screenwriter William Hjortsberg on the making of ''Legend''
The Green Mile

***Zelena milja*** (u originalu ***The Green Mile***) može označavati:

* ''The Green Mile'' (roman), čiji je autor Stephen King;
* ''The Green Mile'' (film), film temeljen na romanu, rež. Frank Darabont.
Minority Report

***Minority Report*** je američki neo-noir science fiction film snimljen 2002. u režiji Stevena Spielberga. Radnja je smještena u Washington godine 2054. i prikazuje kako policija koristi koncept Precrime (spriječavanja zločina prije nego što su počinjeni) uz pomoć pojedinaca nadarenih prekognitivnim sposobnostima (*precoga*). Protagonist je policijski kapetan John Anderton (koga glumi Tom Cruise), prisiljen bježati od svojih kolega kada *prekozi* otkriju da će ubiti čovjeka za 36 sati.

Film je bio izuzetno hvaljen zbog velikih napora da se dočara razvoj tehnologije u sljedećih pola vijeka, pri čemu su se tvorci služili savjetodavnim uslugama najpoznatijih stručnjaka i futurologa.

U Hrvatskoj je prikazan pod naslovom ***Specijalni izvještaj***, a u Srbiji pod naslovom ***Suvišni izveštaj***.

## Uloge
* Tom Kruz: Džon Anderton
* Kolin Farel: detektiv Deni Vitver
* Samanta Morton: Agata
* Maks fon Sidou: direktor Lamar Berdžes
* Stiv Dž. Haris: Džed
* Ketrin Moris: Lara Anderton
* Džesika Kepšo: Ivana
* Nil Makdana: policajac Gordon Flečer
* Ričard Koka: policajac
* Patrik Kilpatrik: policajac Džek Not

## Reference

## Vanjske veze
* 
* 
* 
*
Collateral

***Collateral*** je kriminalistički triler Michaela Manna iz 2004. s Tomom Cruiseom i Jamiejem Foxxom u glavnim ulogama.

Film je poznat po ulozi Toma Cruisea kao nemilosrdnog plaćenog ubojice. Jamie Foxx je za svoju izvedbu nagrađen nominacijom za Oscara u kategoriji najboljeg sporednog glumca.

Radnja je smještena u Los Angeles, iako se u originalnom scenariju radi o New Yorku.

## Radnja

Nihilistički plaćeni ubojica Vincent (Tom Cruise) koristi taksi kako bi obavio seriju ubojstava koje je dogovorio u jednoj noći u Los Angelesu. Nesretni taksist je Max Durocher (Jamie Foxx), koji brzo shvaća čime se bavi njegov putnik nakon što prva žrtva pada na njegov taksi. Max pokušava pobjeći, ali suočen s nemogućom situacijom, odlučuje voziti Vincenta po gradu.

Konačno, Max shvaća kako su ljudi koji su ubijeni svjedoci optužbe na suđenju protiv mafijaškog šefa. Max mora spasiti sebe i zadnju žrtvu dok detektiv (Mark Ruffalo) prati Vincentov trag. Međutim, policija vjeruje kako je zapravo Max ubojica.

## Uloge

## Pojavljivanja poznatih

Na početku filma, nakon što je napustio zračnu luku, Vincent dobiva aktovku s dokumentima od Engleza, kojeg glumi Jason Statham.

U sceni u kojoj Max ulazi u noćni klub "El Rodeo" kako bi se sastao s Felixom, jazz gitaristom, Luis Villegas se pojavljuje u pozadini kao član benda koji svira u klubu. Samog Felixa glumi španjolski glumac Javier Bardem u cameo ulozi.

Glumica Debi Mazar, koja je nastupila u bivšem Mannovom filmu, *[[Probuđena savjest]]*, pojavljuje se s Bodhijem Elfmanom u ulozi žene u taksiju koja se svađa s mužem.

## Nagrade i nominacije
* **Nominacije:** Nagrada Saturn - najbolji akcijsko pustolovni triler film; najbolja režija; najbolji scenarij 2004.

## Vanjske veze
* Službena stranica 
* 
* 
* ''Sight and Sound'' intervju s Mannom
* Scenarij Collaterala (.pdf)
The Green Mile (film)

***The Green Mile*** (prevedeno kao ***Zelena milja***) je američki igrani film snimljen 1999. godine u režiji Franka Darabonta. Radnja se temelji na istoimenom romanu Stephena Kinga i kroz flashbackove ostarjelog naratora prikazuje kako se čuvar južnjačkog zatvora u doba Velike depresije suočava s time da se među osuđenicima na smrt nalazi zatvorenik obdaren nadnaravnim iscjeliteljskim sposobnostima.

## Uloge

## Reference

## Vanjske veze
* 
* 
*
Primal Fear (razvrstavanje)

**Primal Fear** može označavati:

* Primal Fear (bend), njemački power metal bend
** ''Primal Fear'' (album), njihov debitanski album
* ''Primal Fear'' (roman), triler-roman William Diehla iz 1993. godine
* ''Primal Fear'' (film), film iz 1996. temeljen na Diehlovom romanu
Apollo 13 (film)

***Apollo 13*** je američki igrani film snimljen 1995. u režiji Rona Howarda. Scenario se temelji na knjizi *[[Lost Moon]]* koju je napisao astronaut Jim Lowell zajedno sa novinarom Jeffreyem Klugerom, a u kojoj su opisani stvarni događaji iz aprila 1971. Sam Lowell je protagonist, a tumači ga Tom Hanks. Radnja prati kako zajedno sa dvojicom kolega odlazi na NASA-inu svemirsku misiju Apollo 13 - drugu čiji je cilj Mjesec. Međutim, tokom putovanja prema Mjesecu dolazi do iznenadnog kvara i njihova letjelica počinje puštati zrak; slijedi dramatična borba za život u kojoj astronauti zajedno sa kontrolom misije u Houstonu moraju pronaći način kako da se vrate na Zemlju.

Film je dobio brojne pohvale zbog brige za autentičnost događaja.

## Izvori

## Vanjske veze
* 
* 
* 
*
Frances McDormand

**Frances Louise McDormand** (23. jun 1957 - ) je američka filmska i kazališna glumica. Odrasla je kao posvojena kćer pastora crkve Učenici Krista, a potom studirala na Dramskom fakultetu Univerziteta Yale, gdje joj je cimerica bila Holly Hunter. Filmski debi je imala 1984. u *[[Blood Simple|Krvavo prosto]]*, koji je također bio debi braća Coen. Iste se godine udala za Joela Coena s kojim je 1994. posvojila sina po imenu Pedro McDormand Coen. Često je nastupala u filmovima braće Coen, od kojih je najpoznatiji *[[Fargo (film)|Fargo]]*, za koga je nagrađena Oscarom.

## Vanjske veze

* 
* 
*
The Mothman Prophecies

***The Mothman Prophecies*** (prevedeno kao ***Mothmanova proročanstva***) je američki psihološki horor film snimljen 2002. u režiji Marka Pellingtona. Radnja je inspirirana istoimenom knjigom Johna Keela koja se bavila paranormalnim incidentima u Zapadnoj Virginiji 1960-ih, ali smještena u sadašnjost. Protagonist je washingtonski novinar (čiji lik tumači Richard Gere) koji počinje istraživati niz tajanstvenih incidenata vezanih uz tajanstveno stvorenje poznato kao Mothman.

## Izvori

## Vanjske veze
* 
* 
* ''The Mothman Prophecies'' - History vs. Hollywood at Chasing the Frog
* Science Fiction, Horror and Fantasy Film Review
* A website discussing the film
* Q&A with director Mark Pellington
Primal Fear

***Primal Fear*** (preveden kao ***Iskonski strah***) je američki igrani film snimljen 1996. u režiji Gregoryja Hoblita. Po žanru je pravosudni triler, a scenario se temelji na istoimenom romanu Williama Diehla. Protagonist je uspješni čikaški advokat (čiji lik tumači Richard Gere) koji u želji za publicitetom odlučuje braniti ministranta (čiji lik tumači Edward Norton) optuženog za ubistvo čikaškog nadbiskupa.

Film je imao solidan komercijalni uspjeh, kao i pozitivne kritike, uglavnom vezane za nastup Edwarda Nortona, kome je ta uloga predstavlja odskočnu dasku za nastavak karijere.

Godine 2002. je poslužio kao predložak za bolivudski remake pod naslovom *[[Deewangee]]*.

## Uloge

## Reference

## Vanjske veze
* 
* 
* 
*
First Knight

***First Knight*** (preveden kao ***Prvi vitez***) je američki igrani film snimljen 1995. u režiji Jerryja Zuckera. Po žanru je pseudohistorijska melodrama, a scenarij se temelji na arturijanskim legendama. Protagonist je Lancelot (čiji lik tumači Richard Gere) koji postaje vitez na dvoru kralja Arthura (čiji lik tumači Sean Connery), ali njegova vjernost prema kralju dolazi u pitanje zbog ljubavi prema kraljevoj supruzi Ginevri (čiji lik tumači Julia Ormond).

Usprkos solidnog komercijalnog uspjeha, i usprkos toga što se od ostalih obrada arturijanskih legendi nastojao razlikovati izostankom nadnaravnih elemenata, *Prvi vitez* je dobio mlake ili negativne kritike, uglavnom vezane uz loš odabir glavnih glumaca.

## Uloge
* Šon Koneri (kralj Artur)
* Ričard Gir (Lanselot)
* Džulija Ormond Ginevra
* Ben Kros (Princ Malagant)
* Lijam Kaningam Agraven
* Kristofer Vilers (Ser Kej)
* Valentajn Pelka (Ser Patris)
* Kolin Makormak (Ser Mador)
* Ralf Ajneson (Ralf)
* Džon Gilgud (Osvald)

## Izvori

## Vanjske veze
* 
* 
* 
* Movie stills
Final Analysis

***Final Analysis*** je američki igrani film snimljen 1992. u režiji Phila Joanoua. Po žanru je psihološki triler, a protagonist je ugledni psihijatar dr. Isaac Baar (čiji lik tumači Richard Gere) koga zavede Heather Evans (čiji lik tumači Kim Basinger) i zbog toga postane upetljan u ubistvo njenog muža. Iako je imao miješane kritike, film je poslužio kao odskočna daska za karijeru Ume Thurman koja tumači lik protagonistove pacijentice.

U Hrvatskoj je distribuiran pod naslovom ***U posljednjoj fazi***, a u Srbiji pod naslovom ***Poslednja analiza***.

## Uloge
Femme Fatale (film)

***Femme Fatale*** je francuski igrani film snimljen 2002. u režiji Briana de Palme. Po žanru je psihološki triler. Naslovna protagonistica je kradljivica dragulja (čiji lik tumači Rebecca Romijn), koja prevarivši suučesnike u spektakularnoj pljački, bježi i preuzima identitet sebi slične žene koja je izvršila samoubistvo, a nakon čega se uda za američkog ambasadora u Francuskoj.

## Uloge

## Reference

## Vanjske veze
* 
* 
* 
* 
*
Dirty Work (film, 1998)

***Dirty Work*** je američka filmska komedija snimljena 1998. u režiji Boba Sageta. Protagonisti su dvojica prijatelja - Mitch (koga glumi Norm Macdonald) i Sam (koga glumi Artie Lange) koji osnivaju poduzeće za iznajmljivanje osvete kako bi financirali operaciju srca Samovog ocu (koga glumi Jack Warden).

Film je doživio neuspjeh i kod kritike i kod publike.

## Uloge

## Izvori

## Vanjske veze
* 
* 
*
Dirty Work

**Dirty Work** se može odnositi na:

## Filmovi i televizija
* ''Dirty Work'' (1933 film), kratka američka filmska komedija iz 1933. godine; ul. Laurel i Hardy
* ''Dirty Work'' (1934 film), britanska filmska komedija iz 1934. 
* ''Dirty Work'' (1998 film), američko-kanadska filmska komedija iz 1998. godine; ul. Norm Macdonald i Artie Lange

## Muzika
* "Dirty Work", pjesma grupe Steely Dan sa albuma *[[Can't Buy a Thrill]]*
* ''Dirty Work'' (The Rolling Stones album), album grupe Rolling Stones iz 1986.
* ''Dirty Work'' (All Time Low album), album američke pop punk grupe All Time Low iz 2011.

## Romani
* ''Dirty Work'' (novozelandski roman), roman iz 1987. čiji je autorNigel Cox
* ''Dirty Work'' (roman Larryja Browna), roman iz 1989. čiji je autor Larry Brown
* *Dirty Work*, roman iz 1993. čiji je autor Dan McGirt
* *Dirty Work*, roman iz 2003. čiji je autor Stuart Woods

## Ostalo
* *Dirty Work*, kratka manga čiji je autor Yoshiyuki Sadamoto
Godsend (film)

**Godsend** je američko-kanadski horor film snimljen u režiji Nicka Hamma. Protagonisti su bračni par (koga glume Greg Kinnear i Rebecca Romijn) koji poslije tragične smrti osmogodišnjeg sina pristaju na ponudu znanstvenika (koga glumi Robert de Niro) da on bude kloniran, a što će osam godina kasnije imati mračne posljedice na njihov naizgled ponovno idilični život.

Film je doživio izuzetno loše kritike.

U Hrvatskoj je prikazan pod naslovom ***Bogomdan***, a u Srbiji pod naslovom ***Dar od Boga***.

## Uloge

## Izvori

## Vanjske veze
* 
* Website for the fictional Godsend institute
* 
* 
*
Cold Creek Manor

***Cold Creek Manor*** je američki igrani film snimljen 2003. u režiji Mikea Figgisa. Po žanru je psihološki triler, a radnja se odvija na zabačenom imanju na koje se odnedavno iz New Yorka sa porodicom doselio autor dokumentarnih filmova (čiji lik tumači Dennis Quaid); njegove napore da tamo zasnuje normalan život remeti dolazak bivšeg vlasnika (koga glumi Stephen Dorff) koji krije mračnu tajnu.

Film je doživio negativne kritike i propao na kino-blagajnama.

U Hrvatskoj je distribuiran pod naslovom ***Đavolje ždrijelo***, a u Srbiji pod naslovom ***Zamak Kold Krik***.

## Uloge

## Reference

## Vanjske veze
* 
* 
*
Albert Finney

**Albert Finney** (Salford, 9. 5. 1936. – London, 7. 2. 2019), britanski glumac. Karijeru je započeo krajem 1950-ih kao jedan od najperspektivnijih mladih glumaca. Svoj status je iskoristio i postao jedan od najuglednijih i najcijenjenijih britanskih glumaca na filmu, televiziji i u teatru. Danas je najpoznatiji po ulozi belgijskog detektiva Herculea Poirota u Lumetovoj ekranizaciji *[[Murder on the Orient Express (1974)|Murder on the Orient Express]]*.

Tijekom svoje karijere, koja traje više od 50 godina, Finney je dobio BAFTA-u, Zlatni globus, Emmy i Nagradu Ceha filmskih glumaca, a čak je četiri puta nominiran za Oscara za najbolju mušku ulogu: *[[Tom Jones (1963)|Tom Jones]]* (1963), *[[Murder on the Orient Express (1974)|Murder on the Orient Express]]* (1974), *[[The Dresser]]* (1983) i *[[Under the Volcano (1984)|Under the Volcano]]* (1984). Za svoju ulogu u filmu *[[Erin Brockovich (film)|Erin Brockovich]]* nominiran je i za Oscara za najbolju sporednu ulogu.

## Vanjske veze

*
Garevo

**Garevo** je naselje u opštini Veliko Gradište u Braničevskom okrugu. Prema popisu iz 2002. bilo je 280 stanovnika (prema popisu iz 1991. bilo je 404 stanovnika).

## Demografija
U naselju Garevo živi 216 punoletnih stanovnika, a prosečna starost stanovništva iznosi 39,7 godina (39,5 kod muškaraca i 39,8 kod žena). U naselju ima 72 domaćinstva, a prosečan broj članova po domaćinstvu je 3,89.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
895.

__NOTOC__
Godina **895.** (**[[rimske brojke|DCCCXCV]]**) bila je redovna godina koja počinje u srijedu u julijanskom kalendaru. 

## Događaji

* Češka se otcjepljuje od Velike Moravske.
* Arnulf Karantanski poduzima svoj drugi pohod na Italiju.
* Danci poduzimaju pljačkaški pohod na Sussex u Engleskoj.
* Sedam plemena Mađara pod vodstvom Árpáda se naseljavaju u Panonskoj nizini; tamošnje stanovništvo Evrope misli da je riječ o Hunima koji su se vratili, zbog čega će dobiti naslov Ugri (latinski: *Hungari*) (Tradicionalni datum koji navodi 896. godinu je odbačen od strane historičara u 20. vijeku) .
* Približni datum sastavljanja traktata *[[Musica enchiriadis]]*, od koga je potekla polifonijska muzika u zapadnom svijetu.


## Rođenja

* Athelstan od Engleske
* Kralj Eric I od Norveške
* 3. 5. &ndash; Gaozu od Kasnijeg Hana
* Liu Min, Shatuo vojskovođa i osnivač države Sjeverni Han

## Smrti

* 23. 5. &ndash; Fujiwara no Yasunori, japanski dvorski plemić
* 24. 8. &ndash; Guthred, kralj Northumbrije
* 21. 9. &ndash; Minamoto no Tōru, japanski pjesnik i državnik
* Hugo, vojvoda od Alsacea
* Muiredach mac Eochocáin, kralj Ulaida
* Wibod, biskup Parme

## Reference
Rimokatolička biskupija Parma

**Biskupija Parma** (; ), čiji je službeni naziv od 1892. **biskupija Parma (-Fontevivo)** je biskupija Rimokatoličke crkve u Italiji sa sjedištem u Katedrali u Parmi u gradu Parma. Predstavlja [sufragan]sku biskupiju [Nadbiskupija Modena-Nonantola.

## Historija
Prvi poznati biskup Parme je bio Urban, pristaša antipape Ursicina, koga je 378. svrgnuo papa Damaz.

Ostali znameniti biskupi su bili: 
* Gratiosus (680); 
* Lantpertus (827); 
* Wihbodus (860-77), koga su za izdaju optuživali car Luj II i njegovi nasljednici
* Aicardus, koji je 920. obnovio katedralu uništenu u požaru
* Sigefredus, bivši kancelar kralja Huga, koji je 937. pratio Hugovu kćer Berthu, obećanu za nevjestu Konstantinu Porfirogenitu; 
* Hucbertus (961), kome je Raterije iz Verone posvetio *De contemptu canonum*; 
* Cadalus koji je biskupiju stekao putem simonije te postao antipapa Honorije II, ostavši na mjestu biskupa Parme; 
* njegov nasljednik Everardo (1073), pristaša antipape Klementa III, radi koga je Everardo digao oružje, ali koji je poražen od grofice Matilde kraj Sorbare (1084); 
* još jedan šizmatik po imenu Wido (1085); koji ga je smijenio (1091) 
* Sv. Bernardo degli Uberti, opat Vallombrose i kardinal, koji je 1104. nasilno odvučen sa oltara i protjeran; vratio se mirnim putem 1106. i kasnije predao svjetovnu vlast; nakon što se suprotstavio krunidbi Konrada (1127) ponovno je protjeran iz parme i umro 1133; 
* Aicardo, pristaša Friedricha Barbarosse, svrgnut (1167).
* Obizzo Fieschi, stric pape Inocenta IV; 
* Gratian (1224), profesor prava na Univerziteta u Bologni; 
* Alberto Sanvitale (1243)
* njegov brat Obizzo (1259) (nećaci Inocenta IV) koji se zalagao za moralnu reformu, podržavao "Milizia di Gesù Cristo" i osudio sektu Apostolske braće koju je osnovao Parmežanin Gherardo Segarelli; 
* Ugolino Rossi (1322) morao bježati iz Parme, zajedno sa ocem Guglielmom Rossijem iz političkih razloga (1334); 
* Gian Antonio da S. Giorgio (1500) učeni kardinal; 
* Alessandro Farnese (1509), koji je postao papa Pavle III, te napustio biskupsku stolicu u korist svog nećaka, 
* kardinal Alessandro Farnese; 
* Alessandro Sforza (1560), koji se istakao na Tridentinskom koncilu; 
* Ferrante Farnese, (1573) aktivan po pitanju crkvene reforme; 
* Camillo Marazzani (1711), koji je biskupijom upravljao četredeset osam gdijna; 
* Adeodato Turchi (1788), kapucin koji je pisato pastorale i homilije; 
* Cardinal Francesco Caselli (1804), bivši predstojnik servita i pratilac Consalvija tokom pregovora sa Napoleonom oko Konkordata; na nacionalnom saboru u Parizu 1811 branio prava Svete stolice.

## Fusnote
Damasus

**Damaz** () može označavati:

Imena dvojice papa:
* Papa Damaz I (366 - 384)
* Papa Damaz II (1084)

Ostalo:

* *Damasus*, genus (rod) buba iz porodice *Chrysomelidae*
Ulaid

**Ulaid** (staroirski, ) ili **Ulaidh** (moderni irski, ) je bio narod u ranoj Irskoj po kome je prozvana moderna provincija Ulster (moderni irski: *Cúige Uladh*, , što doslovno znači "petina Ulaidh"). Engleska riječ *Ulster* potiče od irske riječi *Ulaidh* i staronordijske *staðr* (što znači "mjesto, teritorija").

U srednjovjekovnim tekstovima se za Ulaide koristi izraz **Clanna Rudraige** (moderni ispis: **Clanna Rudhraighe**, anglicizirano: Clanna Rury) što znači "potomci Rudraigea" – a odakle potiče suvremeni irski naziv *Rúraíocht* za Ulsterski ciklus irske mitologije).

Korištenje riječi *cuige*, ranije *cóiced*, doslovno "petina", odnosno "pokrajina", sugerira da je pred pisanu historiju u Irskoj postojala pentarhija koju su činili klanovi Ulaida, Connachta (Connacht) i Laigin (Leinster), oblast Mumu (Munster) i centralna kraljevina Mide. Uladiska teritorija se na vrhuncu prostirala na jug sve do rijeke Boyne i na zapad do današnje Grofovije Leitrim. Pentarhija je međutim prestala postojati u 5. vijeku kada počinje pisana historija Irske. Ulaidi su još uvijek držali značajne teritorije, prije svega u današnjem Antrimu, Downu i Louthu, iako su se granice šesto mijenjale sa vremenom. Glavna vladajuća kuća je bila Dál Fiatach sa sjedištem u Downpatricku, Grofovija Down. Izraz *Ulaid* je dobio dodatno geografsko značenje tako da se izraz *[[rí]] Ulad*, "kralj Ulaida", mogao odnositi na kralja Dál Fiatacha odnosno vrhovnog kralja sjeveroistočne Irske, od kojih su mnogi dolazili iz dinastija Cruithnea kao što su Dál nAraide i Uí Echach Cobo (Dál nAraide su čak svojevremeno u svojim genealogijama počeli koristiti naziv *na fir Ulaid*, "pravi Ulaid"). Ostatak drevne pokrajine je pao pod nadzor Airgialle i sjevernih dinastija Uí Néilla. Ulaidi su kao poseban narod, koje je predstavljao Dál Fiatach, preživjeli do 1177. kada ih je pokorio anglo-normanski vitez John de Courcy.

Srednjovjekovni irski genealozi su tvrdili da Ulaidi potiču od legendarnog velikog kralja Rudraige mac Sithrigija. Ulaidi su česti likovi u irskim legendama i historijskoj tradiciji vezanoj uz prahistorijsko doba, uglavnom vezanim uz grupu saga poznatim kao Ulsterski ciklus. Te priče su smještene u doba vladavine ulaidskog kralja Conchobara mac Nesse u Emain Machi (tvrđava Navan kraj današnjeg Armagha) te opisuju sukob sa klanom Connachta koji je vodili kraljica Medb i njen suprug Ailill mac Máta. Glavni protagonist je Conchobarov nećak Cú Chulainn a glavna priča proto-ep *[[Táin Bó Cúailnge]]*, "Otimanje stoke iz Cooleyja".

## Reference

## Vanjske veze
* Genealogy of the kings of the Ulaid
Fujiwara no Yasunori

bio je japanski dvorski plemić i administrator iz vremena Heianskog perioda. 

Otac mu je bio Fujiwara no Sadao iz klana Južnih Fujiwara. Njegov prvi sin **Fujiwara no Kiyotsura** (藤原 清貫) je kasnije imenovan za dainagona (carskog savjetnika).

Yasunori je vlastitu karijeru započeo kao niži dvorski službenik 855. a 866. je služio kao upravnik u provinciji Bitchu gdje se istakao pomoći siromašnim podanicima i poticanjem poljoprivredne aktivnosti. Zbog kvalitetne uprave je kasnije stekao popularnost i među podanicima u provinciji Bizen. Godine 876. se vratio u Kyoto te služio kao *Emon-no-Suke* (Čuvar Kyotoa), *Kebiishi* (検非違使, civilni i administrator za očuvanje mira Kyota) i *Minbu-Daiyū* (pomoćni sekretar u Ministarstvu oporezivanja).

Godine 878. je Yasunori imenovan za Kokushija (guvernera) provincije Dewe. Njegovo je imenovanje koincidiralo sa pobunom Emishija koji su uništili carsku vojsku. Yasunori je protiv pobunjenika umjesto nasilja primijenio strategiju "osvajanja srca i uma", podijelivši zalihe riže lokalnom stanovništvom, te su se pobunjenici pokorili bez ikakvog otpora. Yasunori je poslije savjetovao carskoj vladi da amnestira pobunnnike.

Godine 882. je imenovan za Kokushije provcincije Sanuki a potom za *Dazai-no-Dainija* (pomoćnika sekretara za provinciju Dazaifu). Car Uda ga je, impresioniran njegovim sposobnim, vratio na dvor i 891. unaprijedio u čin *Minbu-kyō* (民部卿, sekretara Ministarstva oporezivanja). U dobi od sedamdeset godina je Yasunori imao predskazanje da će uskoro umrijeti, te se popeo na planinu Hiei i umro recitirajući molitve Budi.

## Izvori
* "Fujiwara no Yasunori Den" (藤原保則伝); autor: Miyoshi Kiyotsura
Minamoto no Tōru

bio je japanski pjesnik i državnik. Rodio se kao unuk cara Sage i pripadao je klanu Saga Genji. Često se spominje da je poslužio kao podloga za lik Hikaru Genji u znamenitom japanskom književnom klasiku *[[Genji Monogatari|Priča o Genjiju]]*.

Pod naslovom Kawara no Sadaijin (河原左大臣) je napisao pjesmu br. 14 u pjesničkoj antologiji *[[Ogura Hyakunin Isshu]]*.

Sahranjen je u budističkom hramu Seiryō-ji u Kjotu.
Muiredach mac Eochocáin

**Muiredach mac Eochocáin** ili **Muiredach mac Eochucáin** (? - 895) bio je kralj Ulaida (današnji Ulster) iz klana Dál Fiatach, koji je kao leth-rí ("polu-kralj" ili suvladar) vladao Ulaidom u periodu 893-895. Bio je sin prethodnog ulaidskog kralja Eochocán mac Áedoa (u. 883. Moguće je da je vladao zajedno sa Máel Mocheirge mac Indrechtaigom (u. 896) iz ogranka Leth Cathail (Lecale) klana Dal Fiatach. Njegov prethodnik i rođak Bécc mac Airemóin je 893. ubijen od Aitíth mac Laignija (u. 898) iz klana Uí Echach Cobo. I Muiredach je ubijen od Aitítha 895.

## Reference

## Literatura

* *Annals of Ulster* at http://www.ucc.ie/celt/published/T100001A/index.html at University College Cork
* *Chronicum Scotorum* at http://www.ucc.ie/celt/published/T100016/index.html at University College Cork
* Byrne, Francis John (2001), *Irish Kings and High-Kings*, Dublin: Four Courts Press, 

## Vanjske veze
* CELT: Corpus of Electronic Texts at University College Cork
Wibod

**Wibod** (ili **Guibod**; ; ? - 895) bio je biskup Parme od 855. do smrti. Njegovo četrdesetogodišnje stolovanje je koincidiralo sa vladavinama Luja II, Karlomana, Karla III i Berengara I, tokom kojih se Wibod nametnuo kao politički najuticajnija ličnost Emilije.

Wibod je nakon 860. često obavljao posredničke usluge za Luja II. Zajedno sa grofom po imenu Bernard je zajedno sa dva biskupa i jednim kardinalom imenovanim od pape Hadrijana II u oktobru 870. otišao u Aachen na dvor Ludwiga Nijemca. To je izaslanstvo donijelo papinu podršku Luju u sukobu oko nasljeđivanja Lotaringije i posvećenja Williberta ua nadbiskupa Kölna. Wibod je ponovno služio kao izaslanik Luja II i Engleberge 872.

Wibod je bio prvi italijanski biskup koji je od Karlomana dobio svjetovnu vlast (*districtio*) izvan gradskih zidina. Takvo širenje svjetovne vlasti biskupa na *civitates* (gradove) i njihove *comitati* (grofovije) je postalo trend u 10. vijeku. Wibod je također od Karla primao financijsku podršku. Karlo je Wibodu dao zemlju oko Susinatea i Vigonzonea. Te zemlje su vjerojatno služile kao biskupovo prebivalište kada se sastajao sa Karlom dok je ovaj dolazio u posjet iz Pavije.

Wibod je uživao titulu "najvišeg savjetnika" ili *consiliarius regisa* Krala. Njegov uticaj i moć u Italiji su značajno nadmašili kraljevog favorita i kancelara Liutwarda od Vercellija. Također je često dolazio na zapadnofranačke krundibe kao i na carsku skupštinu u Grandu 20. maja 885.

Nakon Karlove smrti 888. je došlo do borbe za italijansko prijestolje. Wibod je ispočetka podržavao njemačke kandidate nasuprot francuskih, odnosno Berengara protiv pretendendata iz porodice Guideschi; kasnije ga je na francusku stranu preveoAnselm II, nadbiskup Milana.

## Literatura
* Wickham, Chris. *Early Medieval Italy: Central Power and Local Society 400-1000*. MacMillan Press: 1981. 
* MacLean, Simon. *Kingship and Politics in the Late Ninth Century: Charles the Fat and the end of the Carolingian Empire*. Cambridge University Press: 2003.
* Reuter, Timothy (trans.) *[http://www.medievalsources.co.uk/fulda.htm The Annals of Fulda] *. (Manchester Medieval series, Ninth-Century Histories, Volume II.) Manchester: Manchester University Press, 1992.

## Reference
Hugo, vojvoda od Alsacea

**Hugo** (; cca. 855 - 895) bio je nezakoniti sin srednjofranačkog kralja Lotara II i njegove ljubavnice Waldrade. Iako nakon očeve smrti nije naslijedio njegovo prijestolje, istočnofranački kralj Ludwig Nijemac mu je kao leno predao Vojvodstvo Alsace. 

Nakon smrti Louisa Mucavca 879. je pod svoju vlast prigrabio Lotaringiju. Tekst *[[Annales Fuldenses]]* njegovu vladavinu opisuje kao "tiraniju u Galiji". Najvjerojatnije je, slično kao i Boso od Provanse, odbio kao kraljeve Zapadne Franačke priznati Louisovu djecu Luja III i Karlomana. Međutim, tada je na stranu mladih prinčeva stao istočnofranački princ Ludwig Mlađi i 880. osvojio i zapalio Hugov zamak u Verdunu.

Ludwig se nedugo potom pomirio sa Hugom te ga na uskršnjoj skupštini 23. aprila 882. opet obdario Alsaceom kao lenom. Hugo je, pak, nedugo potom počeo planirati novi ustanak sa ciljem da prigrabi očevo kraljevstvo; u tu je svrhu sestru Gizelu 883. dao za ženu vikinškom kralju Godfriedu od Frizije. Čuvši za to, Louis ih je obojicu pozvao na dvor; Godfried je ubijen, a Hugo je zarobljen i oslijepljen. Hugo je ostatak života proveo po samostanima - prvo u Sank Gallenu, potom Fuldi i na kraju u Prümu.

## Literatura
* Reuter, Timothy (trans.) *[http://www.medievalsources.co.uk/fulda.htm The Annals of Fulda] *. (Manchester Medieval series, Ninth-Century Histories, Volume II.) Manchester: Manchester University Press, 1992.
Musica enchiriadis

***Musica enchiriadis*** je muzički traktat anonimnog autora koji potiče iz 9. ili 10. vijeka. Predstavlja prvi sačuvani pokušaj da se uspostave pravila polifonije koju je će kasnije koristiti klasična muzika. Traktat se ispočetka pripisivao Hucbaldu, ali je to danas odbačeno. Neki historičari su ga pripisali Odu iz Clunyja (879-942).

Ovaj traktat iz muzičke teorije, zajedno sa komentarom *[[Scolica enchiriadis]]*, se često kopirao u srednjovjekovnim rukopisima, često zajedno sa Boecijevim tekstom *[[De Institutione Musica]]*.

Muzička skala koja se koristi u djelu, se temelji na tetrakordima, izgleda da je stvorena za samo djelo, odnosno da nije temeljena na dotadašnjoj muzičkoj praksi. Traktat također koristi rijedak oblik muzičke notacije, poznat kao Daseijanska notacija.

## Reference

## Vanjske veze
* complete Latin text from the Critical Edition
Guthred

**Guthfrith** (ili **Guthred**; staronordijski: *Guðroðr*; ? - 24. august 895) bio je kralj Northumbrije, odnosno vikinškog Yorka (Jorvik) od cca. 883. do smrti.

O njemu postoje oskudni podaci; Aethelward, anglosaksonski historičar iz 10. vijeka navodi tek datum njegove smrti, te da je sahranjen u lokalnoj crkvi. Kako je postao kralj i koje mu je porijeklo nije poznato; njegov prethodnik Halfdan Ragnarsson je protjeran 877.
Symeon iz Durhama, koji se kao izvor općenito smatra manje pouzdanim, citira legendu prema kojoj je Guthred bio rob koga je, vođen vizijom Svetog Cuthberta, oslobodio opat Eadred i potom danskoj vojsci predstavio kao novog kralja. Prema istom izvoru je Guthfrid, također uz pomoć sv. Cuthberta, odbio napad Škota sa sjevera.

## Fusnote

## Literatura

* 
* 
* 
* 
* 
* 
* 
*
Æthelstan

**Ethelstan Sjajni** zvan i slavni (*Glorious*) (staroengleski: *Æþelstan, Æðelstān* engleski: *Athelstan, Æthelstan*), engleski kralj, rođen 895., a umro 27. listopada 939. godine.

Kraljevinu je od oca Edvarda I. Starijeg 924. godine naslijedio i podijelio sa bratom Aelfweardom, tako što je Aelfweard naslijedio Wessex, a Ethelstan Merciju. Kako je Aelfweard ubrzo umro nakon smrti Edvarda I. Starijeg Ethelstan je i de facto zavladao gotovo cjelokupnim područjem Engleske.

Od sporazuma iz Eamont Bridgea iz 927. godine, kad je zauzeo York pa sve do 934. kad je napao Škotsku, a godine 937. u bitci kod Brunanburha porazio združene snage Škota, Brita iz Strathclydea i Vikinga iz Irske.

Ethelstan je sebe smatrao kraljem ili nadkraljem, pa čak i kraljem cijele Britanije što se može vidjeti u njegovim poveljama.

Nakon smrti naslijedio ga je je polubrat po ocu Edvardu I. Starijem Edmund.

Bio je jednim od engleskih kraljeva koji se krunio na krunidbenom kamenu iz Kingstona.

## Reference
Gaozu od Kasnijeg Hana

**Gaozu od Kasnijeg Hana** (ili **Liu Zhiyuan**; 895–948) bio je Shato vojskovođa i kratkotrajni nominalni car Kine, odnosno osnivač dinastije Kasniji Han, četvrte od Pet dinastija koje su vladale sjevernom Kinom u prvoj polovici 10. vijeka.

Liu Zhiyuan je guverner Bingzhoua, područja oko današnjeg Taiyuana u kineskoj provinciji Shanxi, koje je u vrijeme dinastije Kasniji Jin bilo glavno uporište Shatuo Turaka U to je vrijeme dinastija Kasniji Jin bila tek marioneta sjevernih kitanskih nomada i njihove dinastije Liao. Kada se 946. car Shi Chonggui odlučio pobuniti protiv svojih kitanskih gospodara, Kitani su protiv njega poduzeli pohod i svrgnuli ga. Kitanski je car, međutim, na povratku s pobjedničkog pohoda umro. Tako je stvoren metež koji je iskoristio Liu Zhiyuan i u današnjem Pekingu sebe proglasio carem, kao i novu dinastiju Kasniji Han, tvrdeći da potiče od dinastiju Han. Liu Zhiyuan, međutim, nije imao vremena da dugo uživa u vlasti; umro je već sljedeće godine, n naslijedio ga je adolescentski sin koji će dvije godine kasnije biti svrgnut u puču koji su organizirali osnivači nove dinastije Kasniji Zhou. Tako je Liu Zhiyuanova dinastija ostala upamćena kao jedna od najkratkotrajniji u kineskoj historiji.

Njegov brat Liu Min je nedugo nakon toga osnovao državu Sjeverni Han, koja je, oslanjajući se na Kitane, uspjela opstati sve do 979.

## Literatura
* 

|width=25% align=center|**Prethodi:**nema
|width=25% align=center|**car [[dinastija Kasniji Han (Pet dinastija)|dinastije Kasniji Han]]**
**947–948
|width=25% align=center|**Slijedi:'''Liu Chengyou
Liu Min

**Liu Min** (劉旻) (895–954), prvotno Liu Chong (劉崇), bio je Shatuo vojskovođa, poznat kao osnivač države Sjeverni Han, najdugovječnijeg od svih Deset kraljevstava u Kini 10. vijeka. Bio je brat Liu Zhiyuana, nominalnog cara Kine i osnivača kratkotrajne dinastije dinastije Kasniji Han. Kada je 950. bratovu dinastiju svrgnula nova dinastija Kasniji Zhou, Liu Min je u današnjoj provinciji Shanxi, tradicionalnom uporištu Shatuo Turaka, sebe proglasio legitimnim nasljednikom bratove dinastije, odnosno stvorio državu koja se kasnije nazivala Sjeverni Han. Njegova politika se okrenula sjevernim susjedima Kitanima i njihovoj dinastiji Liao; uz njihovu zaštitu se država uspjela oduprijeti napadima novih kineskih dinastija s juga i nadživjeti Liu Mina, koji je umro 954. godine, nadživjeti četvrt vijeka.

## Literatura
*
Erik I od Norveške

:

**Eric Haraldsson** (Eric, anglicizuirani oblik ; died 954), nadimak **Krvava sjekira’** (*Bloodaxe*; *blóðøx*), bio je skandinavski vladar iz 10. vijeka. Vjeruje se da je nakratko vladao kao kralj Norveške a možda bio i posljednji nezavisni vladar Kraljevine Northumbrija (cca. 947/8–948 i 952–5).

## Reference

## Vanjske veze
* Photo of Rey Cross, Flickr.com.
Bitka na Južnom Bugu

**Bitka na Južnom Bugu** () se odigrala 896. na rijeci Južni Bug u današnjoj Ukrajini između bugarske vojske pod knezom Simeonom I i njegovim ocem Borisom na jednoj, te Mađara na drugoj strani. Do nje je došlo uslijed sukoba Bugara sa Bizantom koji je izbio 894. U njemu su Bugari ispočetka imali uspjeha i godine 895. porazili Bizantince kod današnjeg Jedrena; Bizant je na to reagirao tako sklopivši savez sa Mađarima, koji su sa sjeveroistoka, odnosno tadašnje postojbine u današnjoj Ukrajini, napali Bugare s leđa. Mađari su porazili dvije bugarske vojske prisilivši Simeona da se povuče u Drastar, koga je uspješno obranio. Nakon toga je sakupio ogromnu vojsku, kojoj se iz manastira pridružio njegov otac Boris, te 896. krenuo na sjever. Istovremeno je sklopio savez sa Pečenjezima, koji su Mađare napali sa istoka. Prije same bitke je Simeon naredio da vojska posti tri dana i moli se Bogu. Kada je do bitke došlo, ona je bila neuobičajeno duga i s ogromnim gubicima na obje strane. U njoj su Bugari na kraju odnijeli pobjedu te tako trajno otklonili mađarsku opasnost sa svojih sjevernih granica. Simeon se nakon toga mogao okrenuti na jug i iste godine nanijeti Bizantincima veliki poraz kod Bulgaroglifona, temeljem koga je uspostavljena višedecenijska hegemonije Bugarske nad Balkanom.

Bitka se ponekad tumači kao razlog zbog koga su se Mađari povukli na zapad, odnosno u Panonsku nizinu, a što je dovelo do stvaranja današnje Mađarske.

## Literatura
* Йордан Андреев, Милчо Лалков, Българските ханове и царе, Велико Търново, 1996.